વલસાડમાં બારે મેઘ ખાંગા થતા ચોતરફ તારાજી સર્જાયાની ભીતિ સેવાઇ રહી છે. ગઇકાલ રાતથી ભારેથી અતિ ભારે વરસાદ પડતાં નીચાણવાળા વિસ્તારોમાં પાણી ભરાઈ ગયા છે. લોકોનું જનજીવન અસ્તવ્યસ્ત થઈ ગયું છે. રહેણાંક વિસ્તારોમાં જળ બંબાકાર થતાં લોકોને ધાબા પર ચઢી ગયા છે. પારડીના મોટીવાડા ગામે નેશનલ હાઈવે-8ને બંધ કરાયો છે. સાથો સાથ ડાંગના કલેકટરે સાપુતારાથી પ્રવાસીઓને ના નીકળવાની સૂચના આપવામાં આવી છે. ભારે વરસાદના પગલે વલસાડ જિલ્લાની તમામ શાળા-કોલેજોમાં રજા જાહેર કરાઈ છે. વલસાડના ભાગડાવાળા ખુર્દ ગામમાં કોસ્ટગાર્ડ દ્વારા ગ્રામ્યજનોનું રેસક્યું કરાતા 5 થી 7 વ્યક્તિને બચાવામાં આવ્યાની માહિતી મળી છે.